Tamur Kusnets

Tamur Kusnets (sündinud 1. juulil 1975) on Eesti sõjaväelane (auastmelt kolonelleitnant) ja kirjanik. 

Tamur Kusnets lõpetas 1993. aastal Kunda 1. keskkooli, mille järel läbis ajateenistuse ja valis elukutselise sõjaväelase tee. 2000. aastal lõpetas Tamur Kusnets Kaitseväe Ühendatud Õppeasutuste Kõrgema Sõjakooli. Ta on teeninud Kalevi üksik-jalaväepataljonis ja töötanud Kaitseväe Ühendatud Õppeasutustes lektorina ning õppinud alates 2006. aastast sama kooli magistriõppes sõjalist juhtimist.Eda Post. Tamur Kusnets: kutseline sõdalane ja jutuvestja. Eesti Päevaleht, 5. aprill 2008. (Kasutatud 17. märtsil 2011.)

Vabariigi President andis 14. veebruaril 2011 Tamur Kusnetsile majori auastmeSõjaväeliste auastmete andmine. Vabariigi presidendi käskkiri 14.02.2011, nr 137. (Kasutatud 17. märtsil 2011.) ja 20. veebruaril 2023 kolonelleitnanti auastme. 

Tamur Kusnets on kirjutanud kolmeosalise romaanisarja "Hundipäikese aeg", mis ilmus aastail 2008–2010. ("Hundipäikese aeg I: Metsiku jahi algus", 2008; "Hundipäikese aeg II: Vaen võtab verejälge", 2009; "Hundipäikese aeg III: Hullud on hundid ja hullud on hagijad", 2010.)

2012. aastal ilmus Kusnetsi romaan "Püha Jüri kutsikad", mille aineseks on Jüriöö ülestõusu sündmustik.Vladimir Sazonov. Püha Jüri kutsikatest. Sirp, 2.11.2012; Madis Maasing. Jüriöö ülestõusust, ordumeelselt. Sirp, 08.11.2012

2016. aastal ilmus ajalooline romaan "Puud kasvavad kõigile", mis käsitleb Vlad Dracula aegset Valahhiat.Vladimir Sazonov. Karm romaan Dracula ajastust. Sirp, 28.10.2016

Viited

Kategooria:Eesti sõjaväelased
Kategooria:Eesti kirjanikud
Kategooria:Sündinud 1975